# ESA-tiimin kokousmuistio 11.8.2022

Aika: 11.8. klo 12.00 – 13.45

Paikka: Teams

Paikalla: Riitta Aromäki  
Iina Lehtiniemi  
Ville-Pekka Nummi  
Heidi Ollikainen

Jarkko Rikkilä

Maria Rissanen  
Ismo Santala

## 1. Kuulumiset

Riitta: Ryhmäkäynnit alkaneet täsmällisesti elokuun alussa, maahanmuuttajaryhmiä käynyt paljon. TAKK:sta kävi kenialaisten lähihoitajaopiskelijoiden englanninkielinen ryhmä tutustumassa kirjastoon, luvassa kenties myös thaimaalaisten opiskelijoiden ryhmä tulevaisuudessa. Jatkossa on siten ehkä varauduttava siihen, että englanninkielisiä ryhmiä tulee lisääkin. Tämän kaltaisten ryhmien vierailu kirjastoissa on kuitenkin täysin kiinni opettajan aktiivisuudesta, mikä tuntuu turhauttavalta ja epäreilulta. Pystyisikö näitä ryhmiä kutsumaan systemaattisemmin kirjastoon? Ongelmana usein epätietoisuus siitä, millaisia ryhmiä missäkin oppilaitoksessa on.

Iina: Aineistopakettitilauksia tullut paljon ja koulujen alku näkyy jo kirjaston arjessa. Ukrainalaisia asiakkaita on tullut paljon, jonka vuoksi pidettiin kirjaston esittelyilta englanniksi ja venäjäksi. Esittelyillassa oli paikalla tulkki ja mukavasti osallistujia.

Liina: Jyväskylässä vielä meneillään lomakuukausi, joten elo on vielä varsin hiljaista. Koulujen alku kuitenkin näkyy jo. Syyskuussa tulossa Celia-teemainen projekti ja siihen liittyvää aineistoa on tilattu.

Ville-Pekka: Esihenkilötyöt ja kirjastoautojen asiat ovat työllistäneet loman jälkeen, eikä ESA-asioihin ole ollut mahdollisuutta sen vuoksi keskittyä kovin hyvin. Kirjastopäivillä oli ESKO-tiimin ammattitapaaminen, joka oli antoisa, mutta rönsyilevä. Ammattitapaamisesta on mahdollisesti tulossa tiivistelmä ESA-tiimin teams-kanavalle, Ville-Pekka infoaa lisää myöhemmin.

ESKO-tiimin kuulumisia: Syyskuun alussa kokoonnutaan ja suunnitellaan ensi vuonna toukokuussa pidettäviä ESKO-päiviä Turussa. Teema ei ole vielä selkeä, mutta ESKO-päiviä kannattaa pitää silmällä! Lisää tietoa tulossa.  
  
Heidi O: Tampereella näön ja kuulon päivää vietetään 25.8. Näkövammaisten liiton ja Kuuloliiton yhteisen tapahtuman merkeissä, kirjastolta tapahtumaan osallistutaan Celian aineistojen kanssa. Celia-viikolle (8.-23.9.) on mietitty Koukkuniemeen tapahtumia ja esittelyitä aiheeseen liittyen. Kaistin Hanna kotipalveluista on tekemässä tiivistettyä vinkkauspakettia lähitorien käyttöön, päätettiin laittaa vinkkauspaketti myös ESA-tiimin teams -kanavalle tutustuttavaksi.

Heidi P: Kangasalla mukavan vilkas syksy luvassa ESA-tiimin asioihin ja ikäihmisten palveluihin liittyen. Senioreille suunnattu Nettiklinikka käynnistyy koronan aiheuttaman pitkän tauon jälkeen. Nettiklinikassa on tarjolla tietotekniikkaan liittyvää vertaistukea ja opastusta. Opastajat ovat vapaaehtoisia ja Mukanetin väkeä. Vanhainkodeista on pyydetty vierailuita ja lukuhetkeä kirjastolta, ja näitä suunnitellaan parhaillaan. Seurakunnan päivätoiminnasta pyydettiin myös kirjaston esittelyä. Vanhusten viikolla lokakuussa on tapahtumia luvassa.  
  
Jarkko: Kirjastopäivillä Jarkko valittiin Kirjastoseuran hallitukseen ja innolla jatkaa tässä tehtävässä. Monenlaisia asioita jäi Kirjastopäivistä mieleen, päällimmäisenä mieleen kuitenkin jäi kasvokkaisten kohtaamisten tärkeys. Jarkko osallistui myös Dublinin IFLA-konferenssiin ja raportit ovat parhaillaan tekeillä, ja niitä pääsee varmasti jonkin kanavan kautta lukemaan – raporttien tarkempi sijainti ilmoitetaan myöhemmin. Kestävän kehityksen teema ja kirjastojen rooli ilmastomuutoksen keskellä olivat IFLA:n keskeisiä teemoja. Esiin nousi myös se, että olemme tärkeällä alalla ja ESA-teemat on tärkeää pitää tapetilla.

AkePiken kuulumisia: Verkkosivun uudistus on nyt keskiössä ja tavoitteena on julkaista AkePiken uudet verkkosivut elokuun lopulla. Syksyn koulutuskalenteri on aika lailla valmis, mutta verkkosivut on saatava ensin valmiiksi, jotta kalenteri saadaan julkaistua.

## 2. ESA-foorumi ja varmistuneet puheenvuorot

ESA-foorumi pidetään etänä Teamsilla 28.9.2022, klo 10-14. Selvitetään mahdollisuutta tallenteisiin.

Edellisessä kokouksessa päätettiin seuraavan ESA-foorumin teemaksi monikielisyys ja tuleva ESA-foorumi onkin suunniteltu vuonna 2018 pidetyn ”Monikielisyyden mahdollisuudet kirjastossa” -koulutuspäivän päivitetyksi ja syventäväksi versioksi. Pysytään siis suunnilleen samoissa teemoissa kuin kyseisessä koulutuspäivässä, mutta otetaan teemoihin ajankohtaisempi tai syventävämpi näkökulma.  
  
Koulutuspäivän puhujat ja ohjelma ovat seuraavanlaiset:

* Selkokieli ja kirjastot, Henna Kara  
  Henna Kara on selkokeskuksen asiantuntija ja puheenvuoron teemana on selkokieli kirjastojen viestinnässä ja asiakaspalvelussa. Pohdittiin, voisiko aihetta laajentaa vielä kirjaston opastuksia ja esittelyitä koskevaksi, tälle olisi paljon tilausta, Jarkko kysyy asiaa Hennalta. Puheenvuoron kesto on noin 60 minuuttia.
* Monikielisen kirjaston syventävä esittely, Eeva Pilviö  
  Eeva Pilviö on monikielisen kirjaston työntekijä ja hänen puheenvuoronsa on jatkoa 2018 pidetylle monikielisen kirjaston perusesittelylle. Puheenvuorossa käydään läpi materiaaleja, joita muut kirjastot voivat hyödyntää arjessaan ja aiheeseen liittyviä ajankohtaisia asioita. Puheenvuoron kesto on noin 60 minuuttia.
* Kirjastot ja Ukraina, Päivi Litmanen-Peitsala  
  Päivi Litmanen-Peitsala on aiemmin pitänyt saman nimistä, hyvin suosittua luentoa ja nyt ESA-foorumiin saadaan suositun luennon päivitetty versio, jossa pohditaan, mitä kirjastot ja Ukrainan meille tarkoittavat. Lisäksi luennolla pohditaan Ukrainaa ja kirjastoja sosiaalisen saavutettavuuden ja informaatiolukutaidon näkökulmasta ja nostetaan esille mediataitoon ja lähdekritiikkiin liittyviä seikkoja. Puheenvuoron kesto on noin 60 minuuttia.
* Intro: Tervetuloa ja mikä ESA-tiimi  
  Maria toivottaa päivän aluksi osallistujat ja vieraat tervetulleeksi ja kertoo lyhyesti, mistä ESA-tiimissä oikein on kyse. Puheenvuoron kesto on noin 15 minuuttia.

Jarkkoa varmistaa osallistujilta vielä tarkan sisällön ja päivän aikataulun. Huolehditaan, että aikataulu on väljä, jotta keskustelulle jää hyvin aikaa myös chatin välityksellä. Tampereen ja Pirkanmaan osallistujille varataan Metsosta kokoustila Kukunor kisastudiota varten. Tervetuloa kaikki mukaan haluavat sinne!

Muistuteltiin mieleen edellisen kokouksen pohdintaa ESA-foorumin tulevaisuudesta. Edellisestä kokousmuistiosta poimittua:  
  
Aiemmin on ollut puhetta, että ESA-foorumi pidettäisiin vain kerran vuoteen. Onko vuotuinen ajankohta keväällä vai syksyllä? Nyt ESA-foorumi on syksyllä ja ESA-foorumin tulevaisuutta päätettiin pohtia sitten, kun seuraava foorumi on toteutettu. Pohdittiin mahdollisuutta pitää yhden ison koulutuspäivän sijasta muutama pienempi, kestoltaan lyhyempi koulutushetki. Olisiko lyhyisiin koulutushetkiin helpompi osallistua ja saisiko niiden avulla pidettyä ESA-foorumia tehokkaammin esillä esteettömyys, saavutettavuus ja yhdenvertaisuus -asioita? Palataan pohdintaan ESA-foorumin jälkeen.

## 3. Tulevan kokouksen asioita ja suunnittelua

Pohdimme, pitäisikö vuonna 2023 kokeilla pieniä koulutuskokonaisuuksia? Tällöin pienistä kirjastoista voisi olla helpompi osallistua ja saisimme pidettyä ESA-asioita tapetilla useammin ja kenties myös reagoitua ajankohtaisiin tarpeisiin joustavammin.  
  
Pohdittiin verkostomainen toimintatapaa ja nähtiin keskinäisen ajatusten vaihdon olevan ehdottomasti tarpeen, kuten myös pienellä porukalla, turvallisesti kohtaamisen. Kaivattiin vapaamuotoista keskustelua, ideointia ja vertaistukea.

Pohdittiin, pitäisikö kokeilla ESA-etäkahveja AkePiken ratkaisukahvien tyyliin, vai olisiko parempi, jos ESA-tiimi pitäisikin yhdet tai kahdet AkePiken ratkaisukahveista? Ratkaisukahvit voisivat rohkaista tai houkutella kollegoita kertomaan vaikeista tai ongelmallisista asiakaspalvelutilanteista tai muista mietityttävistä asioista turvallisessa tilassa ja antaisi mahdollisuuden kysyä mitä vain suoraan ESA-tiimiläisiltä, ja tarjoaisi vertaistukea. Ville-Pekka kertoi, että ESKO-tiimi piti etäkahveja, jotka olivat jo pienen koulutustilaisuuden kaltainen tapahtuma - lyhyitä tietoiskuja eri aiheisiin liittyen. Tämä oli todella suosittu konsepti, mutta alkoi vaatia ESKO-tiimiläisiltä aika paljon valmistautumista.

Keski-kirjastot ovat järjestäneet tiimimatkoja eri työpisteisiin: Työryhmä vierailee eri kirjastoissa ja juttelee tiimin tehtäviin liittyvistä asioista. Nämä on koettu todella hyviksi ja hedelmällisiksi vierailuiksi. Voisiko näitä hyödyntää ESA-tiimin kesken?

ESA-tiimin livetapaaminen 24.10. Kortepohjan kirjastossa? Jarkko selvittää vierailumahdollisuutta.

## 4. Seuraava kokous

Seuraava kokous 24.10. klo 12-14